Diari Oficial de la Generalitat Valenciana


Sumari del DOGV 8584, del 04-07-2019 (2019/5405)

Notificació de la sentència dictada en el procediment de divorci contenciós número 8/2019.
------------------------------------------------------------------------------------------

### Dades del document

Número de DOGV
:   8584

Data del DOGV
:   04-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5405


Organisme emissor
:   Jutjat de Violencia Sobre la Dona Número 1 de Gandia

Tipus de document
:   Edicte

Notificació de la sentència dictada en el procediment de divorci contenciós número 8/2019.   
 [2019/5405]  
Demandant: Galina Vlas.  
Procuradora: María Isabel Gomar Santapau.  
Demandat: Neculai Vlas.  
En aquest procediment de divorci contenciós seguit a instàncies de Galina Vlas contra Neculai Vlas s'ha dictat sentència, que literalment diu:  
  
«Sentència número 17/2019  
Gandia, 23 de maig de 2019  
El magistrat jutge titular del Jutjat de Violència contra la Dona número 1 de Gandia (V), Antonio Rafael Hernández Olívencia, ha vist aquestes actuacions de judici de divorci número 8/19 entre les parts, d'una, com a demandant Galina Vlas, representada per la procuradora M.ª Isabel Gomar Santapau i assistida del lletrat José Peyró Moreno, i d'una altra, com a demandat Neculai Vlas, en rebel·lia, sobre divorci.  
Antecedents de fet  
Primer. Per la representació abans indicada es va presentar demanda contra l'expressat demandat, en la qual, després d'exposar els fets i fonaments jurídics que estimava pertinents i que ací es donen per reproduïts, se sol·licitava que es dictara sentència i s'acordara la dissolució per divorci del matrimoni format pels litigants, amb l'adopció de les mesures que sol·licitava i amb imposició a costes a la part demandada.  
  
Segon. Per torn de repartiment va correspondre a aquest jutjat l'anterior demanda, que va ser admesa a tràmit, i, emplaçat el demandat, no es va personar en forma ni va contestar la demanda, declarat en rebel·lia. Es van convocar les parts a judici verbal i la part actora es va ratificar en el seu escrit de demanda i, amb la compareixença del demandat, no es va oposar al que es pretenia. Al final de la vista van quedar les actuacions vistes per a sentència.  
Tercer. Fets provats: Galina Vlas i Neculai Vlas van contraure matrimoni a Ceplenita, província de Iasi-Romania, el dia 5 de desembre de 2012. D'aquest matrimoni no hi ha hagut fills. Existeixen antecedents processals de violència de gènere.  
Quart. En la tramitació del present procediment s'han observat i complit les prescripcions legals.  
Fonaments de dret  
Primer. Sol·licitada la dissolució del matrimoni mitjançant l'exercici de l'acció de divorci, disposa l'article 85 del Codi Civil que «el matrimoni es dissol, siga com siga la forma i el temps de la celebració, per la mort o declaració de defunció d'un dels cònjuges i pel divorci», i consta que el matrimoni es va celebrar fa més de tres mesos, per la qual cosa cap objecció legal s'adverteix en el divorci pretés.  
  
Segon. La declaració de divorci és imperativa quan es reunisquen els requisits legals i, atés que s'hi donen, pertoca declarar dissolt el matrimoni per divorci. No s'insta cap altre pronunciament.  
Tercer. No s'aprecien motius que determinen una especial condemna a costes processals, atesa l'especialitat dels procediments de família.  
  
Vistos els preceptes citats i altres d'aplicació,  
Dispositiva  
Estime en part la demanda i declare:  
La dissolució per divorci del matrimoni contret entre Galina Vlas i Neculai Vlas, a la població de Ceplenita, província de Iasi-Romania, el dia 5 de desembre de 2012, amb els efectes legals inherents a aquesta declaració, i decrete les mesures contemplades en el fonament jurídic segon, sense costes.  
Queden revocats els consentiments i poders que els cònjuges s'hagueren atorgat entre ells i cessa, excepte pacte en contrari, la possibilitat de vincular béns privatius de l'altre cònjuge en l'exercici de la potestat domèstica.  
Una vegada siga ferma aquesta sentència, remeteu-ne testimoniatge al Registre Civil corresponent al lloc de celebració del matrimoni perquè es realitze l'oportuna anotació marginal.  
Notifiqueu aquesta resolució a les parts i feu-los saber que contra aquesta es pot interposar un recurs d'apel·lació davant d'aquest jutjat, per a l'Audiència Provincial de València, dins del termini de vint dies comptats des de l'endemà de la notificació, d'acord amb el que es disposa en l'article 458 de la Llei d'enjudiciament civil (segons la redacció donada per la Llei 37/2011, de 10 d'octubre), que pronuncie, mane i firme. En done fe.»  
  
Publicació. Llegida i publicada que va ser l'anterior sentència pel jutge que la va dictar mentre celebra audiència pública. En done fe. La lletrada de l'Administració de justícia.  
  
Atés que el demandat, Neculai Vlas, es troba en parador ignorat, s'expedeix aquest edicte perquè li servisca de notificació de forma deguda.  
  
Gandia, 24 de maig de 2019.- La lletrada de l'Administració de justícia: María Carmen Pellicer Verdú.